Nafarroako Parlamentuko Mahaiak, 2021eko azaroaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Belateko eta Almandozko tunelak bikoizteko proiektuari buruz Isabel Olave Ballarena andreak aurkezturiko galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko azaroaren 30ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Isabel Olave Ballarena andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion.

Lurralde Kohesiorako Departamentuak ondorioztatu zuen, eta hala adierazi zuen, Almandozko hegoaldeko ahoko lotunea dela konponbiderik egokiena ikuspuntu tekniko eta ekonomikotik nahiz ingurumenaren ikuspuntutik, bai eta segurtasuna bermatzen duela ere Belateko eta Almandozko tunelak bikoizteko obran Mendiolako auzunearekiko lotunea egitean. Hori da, hain zuzen ere, auzokideen alegazioei eta eskariei emandako erantzuna.

Hori al da proiektua behin betikoz onesten denean jasoko dena? Hori al da Almandozko herriari emanen zaion erantzuna?

Nafarroan, 2021eko azaroaren 22an

Foru parlamentaria: Isabel Olave Ballarena